OSHO
Discursurile OSHO: tăcerea împărtăşită în cuvinte
Fundaţia Internaţională Osho, prezintă:
A face dragoste: o experienţă sacră
Poţi sugera o metodă simplă de meditaţie pentru îndrăgostiţi,
aşa încât ei să-şi găsească calea?
Cea mai simplă metodă
pentru îndrăgostiţi este ca, atunci când fac dragoste,
să facă din acest act
o experienţă sacră.
Toate religiile au distrus
sacralitatea dragostei fizice.
Au condamnat-o ca fiind un păcat.
Iar această condiţionare a pătruns atât de adânc
în mintea umană,
încât oamenii fac dragoste într-o aşa de mare grabă,
ca şi când
ar vrea să termine cu treaba asta cât mai repede posibil.
Normal că dacă este un păcat,
mai bine să termini repede.
Inimile lor sunt chinuite de vinovăţie,
minţile lor sunt complet pline de păcat.
Dacă îndrăgostiţii vor să transforme actul de a face dragoste într-o experienţă meditativă,
atunci, în primul rand trebuie să renunţe la ideea că acesta ar fi un păcat,
că este ceva greşit.
Este ceva
extraordinar de frumos,
un formidabil dar al naturii,
al existenţei, pentru care nu ar trebui să fii vinovat,
ci ar trebui să fii recunoscător!
Şi pentru a vă arăta recunoştinţa,
trebuie să creaţi
un loc special pentru asta.
Fiecare casă şi fiecare cuplu care îşi permite,
ar trebui să aibă o cameră dedicată dragostei,
fără nici o altă vibraţie acolo-
fără luptă, fără ceartă,
fără perne aruncate.
Ei ar trebui să intre acolo după ce au făcut baie,
ca şi când ar intra într-un templu.
Camera ar trebui să fie plină de
beţişoare parfumate, aprinse;
nu ar trebui să fie lumini puternice-
numai lumânări sau lumină difuză.
Şi nu ar trebui să se grăbească,
pentru că preludiul este extrem de important,
pentru simplul motiv că întregul corp al femeii este erotizat.
Bărbatul nu are întreg corpul erotizat;
sexualitatea lui este locală,
limitată doar la
organele sale genitale.
Dar întregul corp al femeii este erotizat,
şi până când întreg corpul ei nu începe să
palpite
de bucurie, de extaz,
ea nu va avea o experienţă orgasmică.
Dacă bărbatul se joacă suficient de mult cu corpul femeii,
şi femeia se joacă suficient de mult cu corpul bărbatului...
tehnica de meditaţie este următoarea:
în timp ce vă jucaţi fiecare cu corpul celuilalt,
rămâneţi în starea de martor,
nu vă identificaţi.
Astfel sunt prezente patru persoane acolo, nu două:
femeia şi martorul ei interior,
bărbatul şi martorul lui interior.
Martorul pur şi simplu priveşte ceea ce bărbatul îi face femeii,
ceea ce femeia îi face bărbatului.
Martorul nu are
nici o părere, nici bună, nici rea; este pur şi simplu o oglindă
ce reflectă ceea ce se întâmplă.
Această stare de martor nu este altceva decât conştienţă,
atenţie, conştiinţă.
Şi, în mod special în timpul preludiului,
dacă sunteţi conştienţi, atenţi,
atunci există posibilitatea
ca amândoi să ştiţi momentul exact
când trupurile voastre sunt gata să facă dragoste.
Veţi simţi fiecare bio-electricitatea din corpul celuilalt.
Când începeţi să faceţi dragoste, nu vă grăbiţi.
Lăsaţi femeia întotdeauna deasupra.
Poziţia misionarului
este cea mai rea poziţie din lume.
În Est,
nimeni nu avea habar măcar, înainte ca creştinii să ajungă acolo,
că bărbatul ar putea fi deasupra femeii.
Este atât de brutal,
este atât de urât.
Femeia este delicată,
iar un animal
imens
face flotări deasupra bietei femei!
În India, această poziţie este numită poziţia misionarului
pentru că a devenit cunoscută numai când primii misionari au venit în India.
Ei au făcut India conştientă că şi aceasta este o poziţie posibilă;
altfel, femeia este întotdeauna deasupra.
Şi din punct de vedere ştiinţific,
este bine ca femeia să fie deasupra,
pentru că aşa ea poate fi mai activă
iar bărbatul mai puţin activ.
Dacă bărbatul este deasupra, femeia nu poate fi mai activă,
bărbatul este mai activ.
Dacă el este mai activ, el va ajunge la ejaculare foarte curând
iar femeia
nici nu a ajuns la punctul în care ar putea avea orgasm.
Dacă femeia este deasupra şi este activă,
iar bărbatul rămâne inactiv,
atunci este foarte posibil
ca, până ajunge femeia
să aibă orgasm,
bărbatul să ajungă şi el la orgasm.
Şi dacă ambii ajung la orgasm în acelaşi timp,
atunci are loc o extraordinară întâlnire şi fuziune între ei,
ca şi cum corpurile ar dispărea
şi două suflete nu mai sunt două suflete,
două fiinţe nu mai sunt două fiinţe.
Şi starea de martor rămâne.
Acesta este procesul intern al meditaţiei care continuă:
sunteţi martori.
După
ce orgasmul s-a liniştit
şi dispare încet, încet... priviţi-l.
Priviţi-l cum vine,
priviţi-l cum explodează,
priviţi-l cum începe să se liniştească şi să revină
la starea
normală a corpurilor voastre.
Şi atunci nu vă grăbiţi să vă separaţi unul de altul;
rămâneţi împreună pentru un timp.
În tantra, acesta se cheamă orgasm de tip "vale".
El nu este cunoscut de milioane de oameni.
Primul orgasm a fost orgasmul de tip "vârf".
V-aţi întâlnit
pe un vârf al energiei voastre,
acum vârful a dispărut.
Dar orice vârf are alături şi o vale;
fără vale, nu are cum să fie vârf.
Aşa că, dacă puteţi rămâne privind în tăcere
împreună,
veţi fi uimiţi:
mai este acolo un orgasm de o frumuseţe total diferită,
de o adâncime diferită,
de o bucurie diferită-
orgasmul de tip "vale".
Până când dispare şi orgasmul "vale" şi reveniţi la normal,
nu vă separaţi.
Între timp, continuaţi şi observarea.
Când vă separaţi,
nu mergeţi imediat
la somn.
Ceva foarte important, esenţial, este încă acolo
şi acesta este postludiul.
Aţi făcut fiecare atâta
agitaţie în toate energiile celuilalt,
în corpurile şi în minţile voastre,
încât acesta e necesar. Masaţi-vă corpurile unul altuia,
jucaţi-vă din nou
şi puneţi beţisoare frumos parfumate, flori, lumânări, muzică...
dacă vă vine să dansaţi, dansaţi.
Dar păstraţi şi starea de martor.
De ce insist asupra stării de martor?
Pun accentul pe ea pentru că dacă faceţi asta de mai multe ori,
atunci, într-o zi puteţi încerca doar să fiţi martor,
fără bărbatul vostru, fără femeia voastră, ci singuri.
În aceeaşi cameră,
în aceeaşi atmosferă,
cu aceleaşi arome de beţişoare parfumate
care vă creează aceleaşi amintiri;
aceeaşi lumină,
aceeaşi ambianţă,
începeţi pur şi simplu să fiţi martori, stând acolo.
Şi vă aşteaptă o mare surpriză.
Tot ceea ce s-a întâmplat cu femeia
începe să se întâmple
doar în interiorul vostru,
fără femeie, fără bărbat.
Începeţi să vă apropiaţi încet de orgasmul de tip "vârf",
aceeaşi experienţă,
fără vreo expresie fizică sau biologică,
şi atingeţi orgasmul de tip "vale",
în aceeaşi experienţă.
Aţi învăţat meditaţia prin dragoste,
şi aţi învăţat
şi dragostea prin meditaţie;
acestea vor continua să se îmbogăţească una pe alta
şi asta va aduce maturitate
ambelor persoane,
şi maturitatea va elibera
inteligenţa lor reprimată,
conştienţa,
sentimentele iubitoare, compasiunea.
Şi va distruge gelozia, furia, ura.
Va aduce schimbări imense în voi înşivă.
Aceste schimbări vor fi dovada
că sunteţi pe calea cea bună.
Sursa: "Ultimul Testament", Vol.3#14, Copyright@Fundaţia Internaţională Osho, Elveţia
Muzica: ”Basho's Pond”. Copyright@Fundaţia Internaţională Osho, Elveţia. OSHO ® este marcă înregistrată.
Pentru mai multe informaţii, vizitaţi: www.osho.com